b'\n_START_ARTICLE_\nSahitya Akademi\n_START_PARAGRAPH_\nSahitya Akademi (devanagari: \xe0\xa4\xb8\xe0\xa4\xbe\xe0\xa4\xb9\xe0\xa4\xbf\xe0\xa4\xa4\xe0\xa5\x8d\xe0\xa4\xaf \xe0\xa4\x85\xe0\xa4\x95\xe0\xa4\xbe\xe0\xa4\xa6\xe0\xa4\xae\xe0\xa5\x80 ) er Indias nasjonale akademi for skj\xc3\xb8nnlitteratur. Det er en organisasjon som er dedikert \xc3\xa5 fremme litteratur i indiske spr\xc3\xa5k. Organisasjonen ble grunnlagt den 12. mars 1954. Den er st\xc3\xb8ttet av, men er likevel uavhengig av, den indiske regjeringen._NEWLINE_Sahitya Akademi organiserer nasjonale og regionale workshops og seminarer, gir pengest\xc3\xb8tte til forfattere for forskning of reiser, utgir b\xc3\xb8ker og tidsskrifter, deriblant Encyclopaedia of Indian Literature, og utdeler den \xc3\xa5rlige Sahitya Akademi litteraturpris p\xc3\xa5 50,000 indiske rupier i hvert av de 24 spr\xc3\xa5kene som den st\xc3\xb8tter, s\xc3\xa5vel som Sahitya Akademi Fellowship for livslange bidrag. Sahitya Akademi Library er et av de st\xc3\xb8rste flerspr\xc3\xa5klige bibliotekene i India, med en rik samling b\xc3\xb8ker om skj\xc3\xb8nnlitteratur og beslektede emner. Det utgir ogs\xc3\xa5 to m\xc3\xa5nedlige litter\xc3\xa6re tidsskrifter \xe2\x80\x93 Indian Literature p\xc3\xa5 engelsk og Samkaleen Bharatiya Sahitya p\xc3\xa5 hindi.'